CELEX: 32015R0187
Language: sk
Date: 2015-02-06 00:00:00
Title: Vykonávacie nariadenie Komisie (EÚ) 2015/187 zo 6. februára 2015 , ktorým sa mení nariadenie (EÚ) č. 185/2010, pokiaľ ide o detekčnú kontrolu príručnej batožiny  Text s významom pre EHP

7.2.2015   
            
            
               SK
            
            
               Úradný vestník Európskej únie
            
            
               L 31/18
            
         VYKONÁVACIE NARIADENIE KOMISIE (EÚ) 2015/187
   zo 6. februára 2015,
   ktorým sa mení nariadenie (EÚ) č. 185/2010, pokiaľ ide o detekčnú kontrolu príručnej batožiny
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 300/2008 z 11. marca 2008 o spoločných pravidlách v oblasti bezpečnostnej ochrany civilného letectva a o zrušení nariadenia (ES) č. 2320/2002 (1), a najmä na jeho článok 4 ods. 3,
   keďže:
   
               (1)
            
            
               Nedávne dôkazy ukázali, že teroristi sa usilujú vyvinúť nové skrýše pre improvizované výbušné zariadenia, ktorými sa majú obísť existujúce opatrenia bezpečnostnej ochrany letectva týkajúce sa detekčných kontrol príručnej batožiny.
            
         
               (2)
            
            
               Niektoré špecifické opatrenia bezpečnostnej ochrany letectva uvedené v nariadení Komisie (EÚ) č. 185/2010 (2) by sa preto mali zmeniť s cieľom zlepšiť spôsob zmierňovania hrozby vyplývajúcej z improvizovaných výbušných zariadení skrytých v príručnej batožine.
            
         
               (3)
            
            
               Zmeny by mali spresniť technické špecifikácie detekčnej kontroly príručnej batožiny s použitím systémov detekcie výbušnín.
            
         
               (4)
            
            
               Tieto zmeny by takisto za určitých podmienok mali umožniť detekčnú kontrolu príručnej batožiny obsahujúcej prenosné počítače a iné veľké elektrické spotrebiče.
            
         
               (5)
            
            
               Nariadenie (EÚ) č. 185/2010 by sa preto malo zodpovedajúcim spôsobom zmeniť.
            
         
               (6)
            
            
               S cieľom minimalizovať riziká v oblasti bezpečnostnej ochrany letectva by toto nariadenie malo nadobudnúť účinnosť čo najskôr.
            
         
               (7)
            
            
               Opatrenia stanovené v tomto nariadení sú v súlade so stanoviskom Výboru pre bezpečnostnú ochranu civilného letectva,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 185/2010 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení. Uplatňuje sa od 1. marca 2015.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. februára 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 97, 9.4.2008, s. 72.
   
      (2)  Nariadenie Komisie (EÚ) č. 185/2010 zo 4. marca 2010 o ustanovení podrobných opatrení na vykonávanie spoločných základných noriem bezpečnostnej ochrany civilného letectva (Ú. v. EÚ L 55, 5.3.2010, s. 1).
   
      PRÍLOHA
      Príloha k nariadeniu (EÚ) č. 185/2010 sa mení takto:
      
                  1.
               
               
                  Kapitola 4 sa mení takto:
                  
                              a)
                           
                           
                              Bod 4.1.2.1 sa nahrádza takto:
                              
                                          „4.1.2.1.
                                       
                                       
                                          Pred detekčnou kontrolou sa musia prenosné počítače a iné veľké elektrické spotrebiče vybrať z príručnej batožiny a podrobiť samostatnej detekčnej kontrole, pokiaľ sa príručná batožina nemá podrobiť detekčnej kontrole s použitím zariadenia systému detekcie výbušnín (Explosive Detection Systems, ďalej len ‚EDS‘) spĺňajúceho normu C2 alebo vyššiu.“
                                       
                                    
                        
                              b)
                           
                           
                              Bod 4.1.2.8 sa nahrádza takto:
                              
                                          „4.1.2.8.
                                       
                                       
                                          Každý kus batožiny, o ktorom sa zistí, že obsahuje veľký elektrický spotrebič, sa po vybratí spotrebiča znovu podrobí detekčnej kontrole a elektrický spotrebič sa podrobí samostatnej detekčnej kontrole, pokiaľ príručná batožina nebola podrobená detekčnej kontrole s použitím zariadenia EDS spĺňajúceho normu C2 alebo vyššiu.“
                                       
                                    
                        
            
                  2.
               
               
                  V kapitole 12 sa dopĺňajú tieto body 12.4.2.7 až 12.4.2.9:
                  
                              „12.4.2.7.
                           
                           
                              Všetky zariadenia EDS určené na detekčnú kontrolu príručnej batožiny musia spĺňať aspoň normu C1.
                           
                        
                              12.4.2.8.
                           
                           
                              Všetky zariadenia EDS určené na detekčnú kontrolu príručnej batožiny obsahujúcej prenosné počítače a iné veľké elektrické spotrebiče musia spĺňať aspoň normu C2.
                           
                        
                              12.4.2.9.
                           
                           
                              Všetky zariadenia EDS určené na detekčnú kontrolu príručnej batožiny obsahujúcej prenosné počítače, iné veľké elektrické spotrebiče a tekutiny, aerosóly a gély musia spĺňať aspoň normu C3.“